EL
C 205/12
Επίσημη Εφημερίδα της Ευρωπαϊκής Ένωσης
12.6.2023
Απόφαση του Δικαστηρίου (ένατο τμήμα) της 27ης Απριλίου 2023 [αίτηση του Înalta Curte de Casaţie şi Justiţie (Ρουμανία) για την έκδοση προδικαστικής αποφάσεως] — Banca A κατά Agenţia Naţională de Administrare Fiscală (ANAF), Preşedintele ANAF [Υπόθεση C-827/21 (1), Banca A (Εφαρμογή της οδηγίας περί συγχωνεύσεων σε εσωτερική κατάσταση)] (Προδικαστική παραπομπή – Οδηγία 2009/133/ΕΚ – Άρθρο 7 – Συγχώνευση με απορρόφηση – Πράξη αμιγώς εσωτερικής φύσεως – Υπεροχή του δικαίου της Ένωσης εκτός του πεδίου εφαρμογής του δικαίου της Ένωσης – Δεν υφίσταται – Ερμηνεία του δικαίου τη ς Ένωσης εκτός του πεδίου εφαρμογής του – Αρμοδιότητα του Δικαστηρίου να επιλαμβάνεται αιτήσεων προδικαστικής αποφάσεως – Προϋπόθεση – Το εθνικό δίκαιο προβλέπει την εφαρμογή του δικαίου της Ένωσης άμεσα και ανεπιφύλακτα) (2023/C 205/13) Γλώσσα διαδικασίας: η ρουμανική Αιτούν δικαστήριο Înalta Curte de Casaţie şi Justiţie Διάδικοι στην υπόθεση της κύριας δίκης Banca A κατά Agenţia Naţională de Administrare Fiscală (ANAF), Preşedintele ANAF Διατακτικό 1) Το δίκαιο της Ένωσης δεν υποχρεώνει εθνικό δικαστήριο να ερμηνεύσει, κατά τρόπο σύμφωνο προς την οδηγία 2009/133/ΕΚ του Συμβουλίου, της 19ης Οκτωβρίου 2009, σχετικά με το κοινό φορολογικό καθεστώς το εφαρμοστέο στις συγχωνεύσεις, διασπάσεις, μερικές διασπάσεις, εισφορές ενεργητικού και ανταλλαγές μετοχών που αφορούν εταιρείες διαφορετικών κρατών μελών καθώς και με τη μεταφορά της καταστατικής έδρας μιας SE ή μιας SCE από ένα κράτος μέλος σε άλλο, διάταξη του εθνικού δικαίου που εφαρμόζεται σε αμιγώς εσωτερική πράξη συγχώνευσης μεταξύ δύο επιχειρήσεων κάθε μία εκ των οποίων έχει την εταιρική της έδρα στο ίδιο κράτος μέλος, εφόσον η εν λόγω πράξη δεν εμπίπτει στο πεδίο εφαρμογής της ως άνω οδηγίας.
2) Το Δικαστήριο είναι αναρμόδιο να απαντήσει στα προδικαστικά ερωτήματα που αφορούν την ερμηνεία της οδηγίας 2009/133, καθόσον, αφενός, τα πραγματικά περιστατικά της διαφοράς στην κύρια δίκη δεν εμπίπτουν στο πεδίο εφαρμογής της εν λόγω οδηγίας και, αφετέρου, το εθνικό δίκαιο δεν προβλέπει άμεσα και ανεπιφύλακτα την εφαρμογή της οδηγίας.
(1)
ΕΕ C 165, της 19.4.2022.
Απόφαση του Δικαστηρίου (έβδομο τμήμα) της 20ής Απριλίου 2023 [αίτηση του Bundesverwaltungsgericht (Αυστρία) για την έκδοση προδικαστικής αποφάσεως] — BF κατά Versicherungsanstalt öffentlich Bediensteter, Eisenbahnen und Bergbau (BVAEB) [Υπόθεση C-52/22 (1), BVAEB (Adaptation des pensions de retraite)] (Προδικαστική παραπομπή – Κοινωνική πολιτική – Ίση μεταχείριση στην απασχόληση και την εργασία – Οδηγία 2000/78/ΕΚ – Απαγόρευση των δυσμενών διακρίσεων λόγω ηλικίας – Άρθρο 2, παράγραφος 1 και παράγραφος 2, στοιχείο αʹ – Άρθρο 6, παράγραφος 1 – Σύνταξη γήρατος – Εθνική ρύθμιση η οποία προβλέπει σταδιακή εναρμόνιση του συνταξιοδοτικού συστήματος των δημοσίων υπαλλήλων με το γενικό συνταξιοδοτικό σύστημα – Πρώτη αναπροσαρμογή του ποσού της συντάξεως πραγματοποιούμενη νωρίτερα για μια κατηγορία δημοσίων υπαλλήλων σε σχέση με άλλη κατηγορία – Δικαιολόγηση) (2023/C 205/14) Γλώσσα διαδικασίας: η γερμανική Αιτούν δικαστήριο Bundesverwaltungsgericht